Diari Oficial de la Generalitat Valenciana


Sumari del DOGV 4932, del 26-01-2005 (2005/340)

RESOLUCIÓ de 21 de desembre de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 838 m² de superfície (845 m² segons mesurament recent), situada al carrer Travessa, 1, de les Coves de Vinromà (Castelló), destinada a mantindre la destinació com centre de salut, realitzada per l'ajuntament del dit municipi.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4932

Data del DOGV
:   26-01-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/340


Data del document
:   21-12-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Coves de Vinromà, les
    * propietat immobiliària
    * cultura regional

RESOLUCIÓ de 21 de desembre de 2004, de la Conselleria d'Economia, Hisenda i Ocupació, per la qual s'accepta la cessió gratuïta de la propietat d'una parcel·la de 838 m² de superfície (845 m² segons mesurament recent), situada al carrer Travessa, 1, de les Coves de Vinromà (Castelló), destinada a mantindre la destinació com centre de salut, realitzada per l'ajuntament del dit municipi. [2005/340]
  
L'Ajuntament de les Coves de Vinromà, en sessió plenària realitzada el dia 23 de febrer de 1999, va acordar la cessió gratuïta a la Generalitat Valenciana del solar on es troba construït el centre de salut, situat al carrer Travessa, 1, de les Coves de Vinromà.
  
A proposta de la Conselleria de Sanitat de 25 de maig de 2004, es van iniciar els tràmits legals oportuns per a l'acceptació de la cessió i formalització de la cessió i acceptació.
  
La cessió es realitza amb la finalitat de mantindre la destinació com a centre de salut.
  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.
  
L'art. 27.2.c) de la Llei de Patrimoni establix que ?2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa.-. En conseqüència, una vegada perfeccionada la cessió i acceptació, per mitjà de la formalització de l'escriptura pública corresponent, l'immoble queda automàticament afecte al servici públic sanitari i adscrit a la Conselleria de Sanitat, a la qual correspon la seua administració, defensa i conservació.
  
Fent ús de les atribucions conferides per la legislació vigent, resolc
  
Primer
  
Acceptar la cessió gratuïta de la propietat realitzada per l'Ajuntament de les Coves de Vinromà, del solar de 838 m², que segons informe de l'arquitecte cap del Servici d'Infraestructures de la Conselleria de Sanitat en mesurament recent té una superfície de 845 m² resultants després de la demolició destinada a caserna de la Guàrdia Civil, situat al carrer Travessa 1 (abans avinguda José Antonio, 136), que confronta: davant, c/Travessa, 1 (abans José Antonio, 136); dreta, carrer Lluís Lucia i Lucia (abans carrer en projecte); esquerra, Raval de València (abans Jaime Vaque), i darrere, Balasc d'Alagó, 75 i av. Raval de València, 126 (abans Vicente Orient).
  
Consta inscrita en el Registre de la Propietat d'Albocàsser, al tom 50, llibre 7 de les Coves de Vinromà, foli 139, finca 1.419, inscripció 1ª.
  
Referència cadastral: 5161404BE55656S000EA.
  
Segon
  
La cessió gratuïta realitzada per l'Ajuntament de les Coves de Vinromà, s'efectua amb la condició de destinar l'immoble a centre de salut.
  
Tercer
  
L'immoble acceptat s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte al servici públic sanitari i adscrit a la Conselleria de Sanitat, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.
  
Quart
  
Que es notifique el present acord a l'Ajuntament de les Coves de Vinromà i que es publique en el Diari Oficial de la Generalitat Valenciana, en compliment del que disposa l'article 44.2 de la Llei 14/2003, de Patrimoni de la Generalitat Valenciana.